Peter Falk

Peter Michael Falk (New York, 1927ko irailaren 16a - Beverly Hills, Kalifornia, 2011ko ekainaren 23a) estatubatuar aktorea zen. Columbo detektibe itxuraz axolakabea eta zarpaila baina izatez buruargia antzezteagatik ospetsua izan zen, bereziki. Aho ertzetik hitz egiteko duen modua eta hiru urte zituela begi bat galdu izanak utzi zion begirada bitxia haren itxuraren ezaugarri bistakoenak ziren.

 Bizitza 
Gizarte Ikerketetan lizentziatu zen 1951n, eta bi urte geroago administrazio publikoko masterra egin zuen Siracusako Unibertsitatean. Connecticut estatuko gobernurako lan egin zuen, 1955ean aktore bihurtzea erabaki zuen arte. New Yorkeko antzokietan hasi zuen aktore karrera, eta 1956an The Iceman Cometh tragedia antzeztu zuen. Aurrerago Broadwayko The Prisoner of Second Avenue komediako protagonista izan zen, 1971n. Falkek 1958an egin zuen zinemarako lehen filma: Wind Across the Everglades. Film ezagunak ditu, halaber: Murder Inc. (1960), Pocketful of Miracles (1961), It's a Mad, Mad, Mad, Mad World (1963), The Great Race (1965), Castle Keep (1969), Mikey and Nicky (1976), The Cheap Detective (1978), All the Marbles (1981), The Princess Bride (1987) eta Tune In Tomorrow (1990).

 Erreferentziak 

 Kanpo estekak 

 Peter Falk aktorearen webgunea 
 Peter Falk aktorearen IMDBko fitxa 

Kategoria:Ameriketako Estatu Batuetako aktoreak
Kategoria:Newyorkarrak
Kategoria:Txekiar estatubatuarrak
Kategoria:Poloniar estatubatuarrak
Kategoria:Errusiar estatubatuarrak
Kategoria:Hungariar estatubatuarrak
Kategoria:Estatubatuar juduak